text: kvalificeret forbrydelse
  
  publiceret: 2009-01-31 19:45:22+01:00
  Kvalificeret forbrydelse, forbrydelse, der omfattes af en skærpet strafferamme, fordi den i forhold til en enklere beskrevet forbrydelsestype opfylder yderligere krav, som er fastlagt i loven. Fx beskriver Straffeloven tre forskellige typer af vold, nemlig simpel vold i § 244, grov vold i § 245 og særlig grov vold i § 246; de to sidstnævnte er kvalificerede forbrydelser.